EkBass/fiwiki-20250220-pages-articles huggingface dataset:
Järilänvuori

Järilänvuori (myös Järilänharju) on pääosin Kokemäellä sijaitseva noin neljän kilometrin pituinen kapea harjujakso, joka on osa Pusulasta Oripään, Säkylän ja Köyliön kautta Poriin kulkevaa Lounais-Suomen pisintä harjumuodostumaa. Luoteessa Järilänharjuun liittyy Harjavallan Hiittenharju ja kaakossa se puolestaan jatkuu Koomankankaana kohti Köyliötä. Järilänvuori ei kuitenkaan varsinaisesti muistuta harjua, vaan on lähinnä suhteellisen tasaista hiekkakangasta, joka kohoaa korkeimmillaan noin 30 metriä ympäröivää maastoa korkeammalle.Lindroos, Hyyppä, Stén & Tuittila: Rauman – Kokemäen seudun maaperä, s. 21. Geologinen tutkimuslaitos, Espoo, 1983. ISBN 951-69017-9-4. Alueen korkein osa on säästynyt soranotolta ja se on vuodesta 1984 lähtien kuulunut valtakunnalliseen harjujensuojeluohjelmaan. Järilänvuoren halki kulkevat Kokemäenjoen suun ja Turun seudun yhdistänyt historiallinen Huovintie sekä Järilän ja Kiukaisten välinen yhdystie 2194. Alueella sijaitsevat muun muassa kartingrata sekä Kokemäen kaupungin ylläpitämä valaistu kuntopolku/hiihtolatu. Järilänvuori on myös merkittävä pohjavesialue, jolla toimivat Harjavallan kaupungin ja Nakkilan kunnan omistamat vedenottamot. == Lähteet == == Aiheesta muualla == * Järilänvuoren muinaisrannat Luokka:Suomen harjut Luokka:Kokemäen luonto
Matinharju

Matinharju (aik. Viasvuori) on Harjavallan Hiittenharjulla sijaitseva muinaisjäännös, joka käsittää neljä Skandinavian pronssikauden hautaröykkiötä. Ne ovat aivan Hiittenharjun harjumuodostuman itäpään koillisrinteessä valtatie 2:n tuntumassa. Matinharjun röykkiöitä on pidetty ulkonäöltään poikkeuksellisen komeina ja 1800-luvulla niitä kutsuttiin "Pohjolan pyramideiksi". == Kuvaus == Varsinaisia hautaröykkiöitä on nykyään jäljellä kolme ja lisäksi paikalla on nähtävissä yksi röykkiön pohjakiveys. Röykkiöt ovat halkaisijaltaan 15–18 metriä, mutta pohjakiveys on niitä pienempi, sen halkaisija on ainoastaan 5–6 metriä. Korkein röykkiöistä on nykyään noin 2,3 metrin korkuinen. Ne ovat aikaisemmin olleet ilmeisesti paljon korkeampia, mutta röykkiöt ovat aikojen kuluessa vaurioituneet pahoin. Niiden alapuolella on näkyvissä kaksi päällekkäistä Litorinameren rantavallia. Röykkiöt on aikoinaan rakennettu paikkaan, josta ne näkyivät muinaiselle merenlahdelle. Alun perin hautaröykkiöitä oli ilmeisesti kahdeksan, joista kuusi on rakennettu suoraan linjaan. Kustaa Killisen tutustuessa niihin 1870-luvulla, oli yksi kuitenkin juuri hävitetty kivisillan rakennusaineiksi. Myös muut röykkiöt olivat tuolloin jo vaurioituneita, niistä oli otettu kiviä muun muassa navettoja ja muita maatalousrakennuksia varten. Röykkiöiden kiviä käytettiin vielä 1940-luvulla jatkosodan aikana lähelle rakennetun armeijan varikon tarpeisiin. == Matinharju historiantutkimuksessa == Aikaisemmin Viasvuoreksi kutsutun alueen röykkiöt mainitsi ensimmäisen kerran jo vuonna 1737 Satakuntaan tutkimusmatkan tehnyt ruotsalainen vuoritieteilijä Daniel Tilas, joka kutsui niitä kolme vuotta myöhemmin julkaistussa raportissaan "lapinhaudoiksi". Vuonna 1792 hautaröykkiöistä kerrotaan Turun Akatemian professorin P. A. Gaddin laatimassa Porin läänin mineraalihistoriassa. Hänen "lapinraunioiksi" nimeämänsä röykkiöt sijaitsivat tuolloin Kokemäenkartanosta Euraan johtaneen maantien molemmin puolin. Paikalliset asukkaat selittivät ne pakanuuden ajan ruhtinaiden ja päälliköiden haudoiksi. Ensimmäinen tunnettu kuva Matinharjun röykkiöistä on vuonna 1877 julkaistussa Kustaa Killisen kertomuksessa. Sama kuva sisältyy myös J. R. Aspelinin teokseen Muinaisjäännöksiä Suomen suvun asumusaloilta (1880). == Lähteet == == Aiheesta muualla == Luokka:Suomen muinaisjäännökset Luokka:Skandinavian pronssikauden hautaröykkiöt Luokka:Harjavallan luonto Luokka:Satakunnan nähtävyydet Luokka:Satakunnan historia
Århus by Night

Århus by Night on Nils Malmrosin ohjaama tanskalainen elokuva vuodelta 1989. Se kertoo kuvausryhmästä, joka kuvaa nuoren ohjaajan nuoruusmuistoihin perustuvaa elokuvaa, tämän ensimmäistä, ohjaajan kotikaupungissa Tanskan Århusissa. Tämä ”metaelokuva” (elokuva elokuvasta) on ohjaajan mukaan paitsi omakohtainen, myös kunnianosoitus François Truffaut’n elokuvalle Amerikkalainen yö. Elokuvan toi Suomen teattereihin Walhalla ry ja sen ensi- ilta oli Helsingin Yrjönkadun Nordia-teatterissa 28. syyskuuta 1990., Esitystiedot, viitattu 12.9.2015. ==Näyttelijät== ==Lähteet== Luokka:Tanskalaiset elokuvat Luokka:Vuoden 1989 elokuvat Luokka:Elokuvat elokuvanteosta
Åken maailma

Åken maailma (Åke och hans värld) on ruotsalaisen, näyttelijänä paremmin tunnetun Allan Edwallin ohjaama elokuva vuodelta 1984. Kuusivuotiaan pojan elämää ruotsalaisessa lääkäriperheessä 1920-luvulla kuvaava elokuva perustuu Bertil Malmbergin omaelämäkerralliseen romaaniin Pojan maailma vuodelta 1924. Ohjaaja Edwall esittää rehtori Godemania. ==Rooleissa== Elokuvan toi Suomeen Walhalla ry, ja sen ensi-ilta oli 20. joulukuuta 1985 Helsingin Yrjönkadun Nordia-teatterissa. Elokuva on julkaistu Suomessa myös VHS-videona ja esitetty Yleisradion tv-kanavilla 1988, 1994 ja 1996., Esitystiedot, viitattu 12.9.2015. Video-oppaassa vuodelta 1994 Bello Romano piti elokuvaa hieman kuivakkana ja antoi sille kolme tähteä viidestä, mikä teoksen mukaan vastaa sanallista arviota ”hyvä”. ==Lähteet== Luokka:Ruotsalaiset romaaneihin perustuvat elokuvat Luokka:Vuoden 1984 ruotsalaiset elokuvat
Zappa (elokuva)

Zappa on Bille Augustin ohjaama tanskalainen nuortenelokuva vuodelta 1983. Bjarne Reuterin samannimiseen romaaniin perustuvassa draamassa noin 13-vuotiaat herkkä Bjørn ja työväenluokkaan kuuluva iloinen Mulle joutuvat rikkaan perheen sadistisen Steenin jengiin.Zappa, Det danske filminstitut, viitattu 12.9.2015. Elokuvan nimi tulee Steenin akvaariokalasta nimeltä Zappa. Viiltävän julma nuorisoelokuva oli Bille Augustin läpimurtoelokuva.Fränti, Mikael: Pelle valloittaja, Fräntin Kino- ja tv-blogi 28.1.2012, viitattu 12.9.2015. Hän ohjasi elokuvalle jatko-osan vuonna 1984 nimellä Usko, toivo ja rakkaus. Sekin perustuu Bjarne Reuterin nuortenromaaniin nimeltä Når snerlen blomstrer. ==Rooleissa== ==Vastaanotto== Projektio-elokuvakerholehdessä 1/1984 Hans Sundström kiitti Augustin hienoa otetta nuoriin amatöörinäyttelijöihinsä. Hänestä elokuva saattaa pelottaa pessimismillään, mutta sen loppuratkaisu jättää kuitenkin kaikki mahdollisuudet avoimiksi. Sundström kuvasi Zappaa yhdistelmäksi Truffaut’n 400 kepposta ja Buñuelin Los Olvidadosia. Myös Helsingin Sanomien Mikael Fränti arvosti elokuvan avointa loppua, koska se pakottaa katsojaa miettimään asioita syvempään kuin valmis ratkaisu. Zappa sai Suomen teatterikierroksellaan vain 415 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 213. ==Lähteet== Luokka:Tanskalaiset elokuvat Luokka:Vuoden 1983 elokuvat Luokka:Nuortenelokuvat Luokka:Bille Augustin ohjaamat elokuvat Luokka:Elokuvat koulusta ja koulutuksesta Luokka:Elokuvat ystävyydestä
Pelle Valloittaja

Pelle Valloittaja () on Bille Augustin ohjaama tanskalais-ruotsalainen draamaelokuva vuodelta 1987. Augustin kansainvälinen läpimurtotyö kertoo köyhästä ruotsalaisesta maatyöläisestä (Max von Sydow) ja tämän nuoresta pojasta 1800-luvun Tanskassa. Elokuva perustuu Martin Andersen Nexøn samannimiseen omaelämäkerralliseen romaaniin. Käsikirjoituksen teossa Augustia auttoivat kirjailijat Per Olov Enquist ja Bjarne Reuter. ==Juoni== Perheen äidin kuoltua köyhä ruotsalaisisä Lasse ja noin kymmenvuotias poika Pelle joutuvat lähtemään työnhakuun Tanskaan. Sikäläisen maanomistajan tilalla vallitsee tarkka järjestys ja luokkajako. Pelle unelmoi renkiystävänsä kanssa lähdöstä Amerikkaan, kun taas Lasse-isä tuntee voimiensa hupenevan ja muistinsa pätkivän.Fränti, Mikael: Pelle valloittaja. Fräntin Kino- ja tv- blogi 28.1.2012. Viitattu 12.9.2015. ==Vastaanotto== Elokuva sai vuonna 1988 parhaan vieraskielisen elokuvan Oscarin ja Golden Globen. Von Sydow oli lisäksi Oscar-ehdokkaana parhaasta miespääosasta. Bille August palkittiin elokuvasta Kultaisella palmulla Cannesissa. Pelle Valloittaja oli muutenkin yksi elokuvavuoden 1987 palkituimpia teoksia maailmassa. Suomessa Pelle Valloittaja tuotiin valkokankaille vasta 1989. Se julkaistiin myös VHS- videokasettina ja esitettiin televisiossa Yle TV1 -kanavalla 1993., Esitystiedot, viitattu 12.9.2015. Vuonna 2006 Pelle Valloittaja oli yksi 12 elokuvasta, jotka valittiin mukaan Tanskan kulttuurikaanoniin. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Tanskalaiset draamaelokuvat Luokka:Ruotsalaiset draamaelokuvat Luokka:Vuoden 1987 ruotsalaiset elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Bille Augustin ohjaamat elokuvat Luokka:Elokuvat köyhyydestä
PROUT

Edistyksellisen hyödyntämisen teoria eli PROUT (Progressive Utilization Theory) on kokoelma sosioekonomisia ja poliittisia ideoita, joita on ehdottanut intialainen filosofi, kirjailija, joogi ja hengellinen opettaja Prabhat Ranjan Sarkar. PROUT painottaa ekologisia ja henkisiä arvoja, kestävää kehitystä sekä omavaraisille paikallistalouksille perustuvaa yhteiskuntamallia. Se edistää osuuskuntapohjaista yritystoimintaa ja maapallon vaurauden järkiperäistä jakamista. PROUTin filosofia uskoo, että planeettamme kehitys voidaan suunnata kohden tervettä, ihmistä ja luontoa tukevaa tulevaisuutta. ==Kritiikki== Professori Narasingha P. Sil kirjoittaa artikkelissaan Sarkarin ajatuksista yhteiskunnan kiertokulusta, joka on PROUT:in taustalla. Hän näkee sillä olevan vain "vähän omaleimaisuutta ja historiallista pätevyyttä" ja sen olevan peräisin "heikoin muutoksin" perinteisestä hindujen kastilaitoksesta. Kirjailija Ravi Batra käytti PROUT:in ajatuksia kirjoissaan kuten menestyskirjassaan The Great Depression of 1990. Ekonomisti Paul Erdman arvioi kirjaa Los Angeles Times –lehden kirja–arvostelussa "oudoksi sekoitukseksi voodoon historiallisia teorioita ja järkeviä talousanalyysejä". == Katso myös == * Ananda Marga * Neohumanismi * Talousdemokratia == Lähteet == == Aiheesta muualla == * Vihreän puolueen kotisivut, artikkeli P.R.Sarkarin elämäntyöstä, PROUTista ja neohumanismista Luokka:Ananda Marga
Kunnes siitä tuli totta

Kunnes siitä tuli totta on Apulannan 12. studioalbumi, joka julkaistiin 9. lokakuuta 2015. Albumin ensimmäinen single Sun kohdalla julkaistiin 14. tammikuuta. Apulanta julkaisi sanoituskilpailun, jonka voittajakappale "Tivoli" julkaistiin 17. heinäkuuta 2015. Kappaletta ei sisällytetty albumiin. Toinen single "Valot pimeyksien reunoilla" julkaistiin 18. syyskuuta. Albumi nousi heti julkaisuviikollaan Suomen virallisen albumilistan kolmanneksi. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Keskisuomalainen: Keskisuomalainen: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Apulannan albumit Luokka:Vuoden 2015 albumit
Peter James

Peter James (s. 22. elokuuta 1948 Brighton) on englantilainen rikoskirjailija. http://www.peterjames.com/about Hänen tunnetuimmat teoksensa käsittelevät brightonilaista rikosylikomisario Roy Gracea. Tämän sarjan teoksia on myyty yli 19 miljoonaa kappaletta ja käännetty 38 kielelle. Hänen teoksilleen on myönnetty useita palkintoja, muun muassa Best Crime Writer of the year, Prix Polar International, Prix Cœur Noir, Sounds of Crime Award for best novel, Sainsbury Popular Fiction book of the Year sekä People's Bestseller Dagger for Crime Novel of the Year. ==Teokset== ===Roy Grace-sarja=== *Dead Simple (2005) (Kuoleman kanssa ei kujeilla, 2010) *Looking Good Dead (2006) (Kuolema katsoo kohti, 2011) *Not Dead Enough (2007) (Kuolema ei riitä, 2011) *Dead Man's Footsteps (2008) (Kuolema peittää jäljet, 2012) *Dead Tomorrow (2009) (Kuolema ei käy kauppaa, 2012) *Dead Like You (2010) (Kuolema kulkee kannoilla, 2013) *Dead Man's Grip (2011) (Kuoleman koura on kylmä, 2014) *Not Dead Yet (2012) (Kuolema kulkee kulisseissa, 2014) *Dead Man's Time (2013) (Kuoleman kello käy, 2014) *Want You Dead (2014) (Kuolema leikkii tulella, 2015) *You Are Dead (2015) (Kuolema merkitsee omansa, 2015) *Love You Dead (2016) (Kuolemaan asti sinun, 2016) *Need You Dead (2017) (Kuolema ei rakasta ketään, 2017) *Dead If You Don't (2018) (Kuolema sanelee ehdot, 2018) *Dead At First Sight (2019) (Kuolema vaanii verkossa, 2019) *Find Them Dead (2020) (Kuolema käy oikeutta, 2020) *Left You Dead (2021) (Kuolemaan jätetty, 2021) *Picture You Dead (2022) (Kuolema kätkeytyy kuvaan, 2023) *Stop Them Dead (2023) (Kuoleman koirat, 2024) *They Thought I Was Dead (2024) (Kuolema jättää viestin, 2025) *One of Us is Dead (2024) (Kuolleen miehen kasvot, 2025) ===Muut kirjat=== *Dead Letter Drop (1981) *Atom Bomb Angel (1982) *Billionaire (1983) *Travelling Man (1984) *Biggles: The Untold Story (1986) *Possession (1988) (Pahan oma, 2021) *Dreamer (1989) *Sweet Heart (1991) *Twilight (1991) *Prophecy (1993) *Host (1994) *Alchemist (1996) *Getting Wired (1996) *The Truth (1997) (Totuuden kirous, 2020) *Denial (2000) (Tuskallinen opetus, 2024) *Faith (2000) (Täydellinen vaimo, 2023) *The Perfect Murder (2010) *Perfect People (2011) (Täydellisyyden hinta, 2018) *Twist of the Knife (2014) (novellikokoelma) *The House on Cold Hill (Kirottu talo, 2015) *Absolute Proof (2018) (Kiistaton todiste, 2019) *Babes in the Wood (2020), tietokirja yhdessä Graham Bartlettin kanssa (Metsään murhatut 2020) *I Follow You (2021) (Tiedän missä olet, tiedän mitä teet, 2022) == Lähteet == * https://www.tornio.fi/index.php?p=JamesPeter * http://www.minervakustannus.fi/kirjailijat/index.php?kirjailija=430 * http://www.peterjames.com/ === Viitteet === Luokka:Englantilaiset rikoskirjailijat Luokka:Vuonna 1948 syntyneet Luokka:Elävät henkilöt
Immortalized

Immortalized on Disturbedin kuudes studioalbumi, joka julkaistiin 21. elokuuta 2015. Se on myös ensimmäinen albumi vuonna 2010 julkaistun Asylumin jälkeen, mikä on yhtyeen pisin tauko kahden albumin välillä. Yhtye aloitti materiaalin kirjoittamisen tammikuussa 2014, ja tulevasta albumista tiedotettiin 23. kesäkuuta 2015. Samana päivänä julkaistiin albumin ensimmäinen single "The Vengeful One", josta julkaistiin myös musiikkivideo 24. heinäkuuta. Singlet "Fire It Up" julkaistiin 31. heinäkuuta ja "What Are You Waiting For" 7. elokuuta. Yhtye konsertoi albumin julkaisupäivänä Chicagon House of Bluesissa. Yhtye tiedotti myös maailmankiertueesta, joka alkaa vuonna 2016. Albumi nousi Suomen virallisen listan sijalle 7. == Kappaleet == == Arvostelut == * Metacritic: 55/100Metacritic: Reviews for Immortalized by Disturbed * AllMusic: AllMusic review * Consequence of Sound: DConsequence of Sound: Album review * Imperiumi: 7½/10 * Kaaoszine: 8/10 * Soundi: * Sputnikmusic: Sputnikmusic: Staff review == Lähteet == == Aiheesta muualla == * Immortalized discogs.com -sivustolla Luokka:Disturbedin albumit Luokka:Vuoden 2015 albumit
Mekan nosturionnettomuus

Mekan nosturionnettomuus tapahtui Saudi-Arabian Mekassa 11. syyskuuta 2015. Masjid al-Haramin moskeijan laajennustyömaalla käytetty nosturi kaatui perjantairukousten aikaan moskeijan katon läpi surmaten ainakin 107 ihmistä. == Lähteet == Nosturionnettomuus Luokka:Saudi-Arabian historia Luokka:Vuoden 2015 onnettomuudet
Bancor

Bancor oli John Maynard Keynesin ja E. F. Schumacherin ehdottama maailmanvaluutta, jonka he luonnostelivat vuosina 1940–1942 ja jota olisi käytetty tarkoitusta varten luodun kansainvälisen selvitysunionin (International Clearing Union, ICU) valuuttana, mutta jota ei kuitenkaan koskaan otettu käyttöön. ICU:n roolin otti lopulta Kansainvälinen valuuttarahasto (IMF). == Katso myös == * Terra (valuutta) Luokka:Rahajärjestelmä Luokka:Rahapolitiikka Luokka:Talous Luokka:Talousteoriat Luokka:Toteutumattomat suunnitelmat ja hankkeet
Neohumanismi

Neohumanismi on Ananda Marga -liikkeen perustajan P. R. Sarkarin esittämä holistinen filosofinen teoria, joka pyrkii laajentamaan perinteistä humanismin käsitettä koskemaan yksittäisten ihmisten ja koko ihmiskunnan kokonaisvaltaista kehitystä ja vastuuta koko ihmisten asuttamasta maailmasta. Neohumanismi "pyrkii vapauttamaan ihmisen tunteen kahleista ja rajoituksista, ja perustamaan arvomaailmansa rationaaliseen harkintaan ja älyyn". == Katso myös == * PROUT == Lähteet == Luokka:Ananda Marga
Helen Glover

Helen Rachel Mary Glover, MBE (s. 17. kesäkuuta 1986 Truro) on brittiläinen soudun olympiavoittaja, maailmanmestari ja Euroopan-mestari. 178 senttimetriä pitkä ja 70 kilogrammaa painava Glover edustaa Minerva Bath Rowing Clubia.http://www.sports-reference.com/olympics/athletes/gl/helen- glover-1.html Glover saavutti parinsa Heather Stanningin kanssa kultaa kaksikosta vuoden 2012 kesäolympialaisista Lontoosta ja 2016 Rio de Janeirosta. Glover ja Stanning ovat saavuttaneet olympiakullan lisäksi kolme MM-kultaa, kaksi MM-hopeaa ja kaksi EM-kultaa. Lisäksi Gloverilla on myös kaksi EM-kultaa Polly Swannin kanssa. Nelosessa hän on saavuttanut EM-kultaa ja -hopeaa sekä MM-pronssia. Uutenavuotena 2013 Glover nimettiin brittiläisen imperiumin ritarikunnan jäseneksi (MBE). Glover ei ollut soutanut ennen vuotta 2007, jolloin hän ilmoittautui UK Sportin järjestämään kykyjenetsintäohjelmaan.Marttinen, Mikko: Haluatko voittaa olympiakultaa? Urheilusanomat 37/2015, s. 59 == Lähteet == Luokka:Brittiläiset soutajat Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1986 syntyneet Luokka:Elävät henkilöt
Lizzy Yarnold

Elizabeth Anne ”Lizzy” Yarnold, MBE (s. 31. lokakuuta 1988 Sevenoaks) on brittiläinen skeletonin kaksinkertainen olympiavoittaja sekä maailman- ja Euroopan-mestari. Yarnold on 172 senttimetriä pitkä ja painaa 78 kilogrammaa.http://www.sports-reference.com/olympics/athletes/ya/lizzy- yarnold-1.html Hänen valmentajanaan toimii Eric Bernotas.http://www.ibsf.org/skeleton/athletes.html Yarnold saavutti olympiakultaa vuosina 2014 ja 2018. MM-kilpailuista hänellä on yksi kulta vuodelta 2015 ja yksi pronssi vuodelta 2012. Vuonna 2015 Yarnold saavutti kultaa myös EM-kilpailuista. Kaudella 2013-2014 hän voitti maailmancupin kokonaiskilpailun oltuaan vain kerran palkintokorokkeen ulkopuolella. Yarnold nimettiin vuonna 2014 brittiläisen imperiumin ritarikunnan jäseneksi (MBE). Hän kilpaili aiemmin seitsenottelussa, mutta sai lajikseen kelkkailun UK Sportin kykyjenetsintäohjelman myötä.Marttinen, Mikko: Haluatko voittaa olympiakultaa? Urheilusanomat 37/2015, s. 59 == Lähteet == Luokka:Brittiläiset skeletonkelkkailijat Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1988 syntyneet Luokka:Elävät henkilöt
Guillermo Hernangómez

Guillermo Gustavo ”Willy” Hernangómez Geuer (s. 27. toukokuuta 1994 Madrid) on espanjalainen koripalloilija, joka edustaa NBA:ssa pelaavaa Charlotte Hornetsia ja Espanjan koripallomaajoukkuetta. Pelipaikaltaan 210-senttinen ja 110-kiloinen Hernangómez on sentteri.http://basketball.eurobasket.com/player/Guillermo_Hernangomez/Spain/Real_Madrid/203599 == Ura == === Seurajoukkueura === Hernangómez pelasi kaudella 2012-2013 kuusi ottelua Real Madridin paidassa Liga ACB:ssa. Kaudet 2013-2014 ja 2014-2015 hän oli lainassa saman sarjan CB Sevillassa, jossa hän pelasi yhteensä 68 liigaottelua ja 16 Eurocup-ottelua.http://www.basketball- reference.com/euro/players/guillermo-hernangomez-1.html Heinäkuussa 2015 hän palasi takaisin Real Madridiin. Philadelphia 76ers varasi Hernangómezin numerolla 35 vuoden 2015 NBA:n varaustilaisuudessa mutta myi samana iltana hänen oikeutensa New York Knicksille.http://www.nbadraft.net/players/guillermo-hernangomez Kesällä 2016 Hernangómez siirtyi Knicksiin tiettävästi monivuotisella sopimuksella. Helmikuussa 2018 hän siirtyi Charlotte Hornetsiin. === Maajoukkueura === Alle 18-vuotiaiden EM-kultaa ja alle 20-vuotiaiden EM-hopeaa juniorimaajoukkueiden kanssa saavuttanut Hernangómez debytoi Espanjan koripallomaajoukkueessa vuonna 2015 ja kuului Espanjan joukkueeseen saman vuoden EM-kilpailuissa, joissa maa voitti kultaa. Rio de Janeiron kesäolympialaisissa 2016 Espanja voitti pronssia ja Kiinan MM-kilpailuissa 2019 kultaa. == Saavutukset == === Maajoukkuetasolla === Espanja * Kesäolympialaiset: pronssia 2016 * MM- kilpailut: kultaa 2019 * EM-kilpailut: kultaa 2015 * Alle 18-vuotiaiden EM- kilpailut: kultaa 2011 * Alle 20-vuotiaiden EM-kilpailut: hopeaa 2014 === Henkilökohtainen === * Alle 20-vuotiaiden EM-kilpailuiden tähdistöjoukkue: 2014 == Lähteet == == Aiheesta muualla == * Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1994 syntyneet Luokka:Elävät henkilöt
51 Eridani

51 Eridani on Virran tähdistössä oleva himmeä tähti. Etäisyys noin 96 valovuotta, spektrityyppi F0V. Tähdeltä on löydetty Jupiteria muistuttava eksoplaneetta 51 Eridani b. Luokka:Eridanuksen tähdistö
51 Eridani b

51 Eridani b on Jupiteria muistuttava eksoplaneetta, joka kiertää tähteä 51 Eridani. Planeetta on noin kahden Jupiterin massainen. Sen pintalämpötila on noin 420 celsiusastetta. Se on iältään 20 miljoonaa vuotta. Planeetta sijaitsee noin sadan valovuoden päässä maapallosta. == Lähteet == *Nuori, viileä ja metaanipitoinen - tällainen on eksojupiter 100 valovuoden päässä, Ursa, 17.8.2015 Luokka: Eksoplaneetat
Pintaa syvemmältä

Pintaa syvemmältä on Jussi Alangon ja Jukka Mäkisen käsikirjoittama suomalainen kuusiosainen draamasarja, joka esitettiin syksyllä 2015 Yle TV1 -kanavalla. Sarjaa kuvattiin Pälkäneellä ja tapahtumat sijoittuvat kuvitteelliseen Kessinkosken kylään. ==Rooleissa== ==Juoni== Sarja kertoo toimittaja Teija ”Tellu” Hongistosta (Eriikka Väliahde), joka avioeron jälkeen jättää työpaikkansa kaupungissa ja muuttaa maalle vanhalle kotipaikkakunnalleen. Tellu huomaa mökkijärvensä huonon tilan ja ryhtyy toimiin turvetuotannon pilaaman järven puolesta. Samalla hän pyrkii kirjoittamaan esikoiskirjaansa ja huolehtimaan dementoituvasta äidistään. ==Vastaanotto== Tammikuussa 2014 Perussuomalaisten kansanedustaja ja silloinen hallintovaliokunnan puheenjohtaja Pirkko Mattila kritisoi blogissaan sarjaa turvetuotannon vastaisena ja kummeksui julkisin varoin tuetun Ylen roolia yhteiskunnallisessa keskustelussa. Myös perussuomalaisten toinen kansanedustaja Kaj Turunen arvosteli sarjaa ja kyseenalaisti Ylen roolin. Hänen mukaansa sarja on Ylen ”propagandaa”, jolla muokataan kansalaisten mielipiteitä. Turunen kritisoi erityisesti sarjan tuottajan Anna-Maija Halosen blogikirjoitusta. Halosen mukaan sarja ”ravistelee kansalaisia ottamaan kantaa puhtaan luonnon puolesta lain sallimin keinoin”. Sarjan toinen käsikirjoittaja, Jussi Alanko, on itse vastustanut Vapon turvetuotantoa mökkijärvellään Keuruun Martinjärvellä. == Jaksot == Jakso Ensiesitys Katsojamäärä 1\. 13. syyskuuta 2015 648 000 2\. 20. syyskuuta 2015 611 000 3\. 27. syyskuuta 2015 632 000 4\. 4. lokakuuta 2015 639 000 5\. 11. lokakuuta 2015 647 000 6\. 18. lokakuuta 2015 635 000 == Lähteet == == Aiheesta muualla == * Pintaa syvemmältä Yle Areenassa Luokka:2010-luvun suomalaiset draamasarjat Luokka:Yle TV1:n televisio-ohjelmat
Usko, toivo ja rakkaus

Usko, toivo ja rakkaus (Tro, håb og kærlighed) on Bille Augustin ohjaama tanskalainen draamaelokuva vuodelta 1984. Se on jatko-osa nuortenelokuvalle Zappa, ja perustuu sen tavoin Bjarne Reuterin romaaniin. Elokuvassa on samoja henkilöhahmoja ja samoja näyttelijöitä Zappaa hieman varttuneempina. ==Juoni== On vuosi 1963, The Beatles soi ja lukiolaiset opettelevat elämää. Zappan päähenkilö Bjørn on nyt noin 16-vuotias, seurustelee yläluokkaisen tytön kanssa ja saattaa tämän raskaaksi. Rinnakkaisjuonena elokuva käsittelee samanikäisen Erikin ongelmia psyykkisesti sairaan äidin ja ankaran isän välissä. ==Rooleissa== ==Vastaanotto== Neljänsillätoista Moskovan elokuvafestivaaleilla Erikiä näyttelevä Lars Simonsen palkittiin parhaana näyttelijänä. Suomessa Usko, toivo ja rakkaus sai teatteriensi-iltansa vasta toukokuussa 1987. Elokuva on esitetty Yleisradion tv-kanavilla 1990, 1997 ja 2002. Se julkaistiin myös VHS-videotallenteena. Video-oppaassa vuodelta 1994 Bello Romano pitää elokuvaa humoristisena draamana, jossa August käsittelee 1960-lukua tuoreesti ja mukaansa tempaavasti. Hän antaa elokuvalle kolme tähteä viidestä, mikä teoksen mukaan vastaa sanallista arviota ”hyvä”. Yhdysvaltalaisen VideoHound’s Golden Movie Retriever -hakuteoksen mukaan elokuva ylittää kirkkaasti tavanomaiset teinit-ja-seksi-elokuvat ja ansaitsee kolme tähteä neljästä.Twist & Shout, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== Luokka:Tanskalaiset elokuvat Luokka:Vuoden 1984 elokuvat Luokka:Nuortenelokuvat Luokka:Bille Augustin ohjaamat elokuvat Luokka:Elokuvat koulusta ja koulutuksesta Luokka:Elokuvat ystävyydestä
Aurele Sydney

Aurele Sydney (myös Aurèle Sidney, Aurelio Sidney ja muita kirjoitusasuja, oikealta nimeltään Aurèle Labat de Lambert, 1876 – 22. toukokuuta 1920 Sitges) oli ranskalaissyntyinen australialainen näyttelijä ja elokuvaohjaaja, joka työskenteli Ranskassa, Britanniassa, Italiassa ja Espanjassa. Australiassa Shakespeare-näyttelijänä aloittanut Sydney kävi teatteriseurueensa kanssa kiertueella Lontoossa ja Pariisissa. Seurueen hajottua hän otti vastaan elokuvaohjaaja Albert Capellanin tarjouksen työskennellä André Deedin Boireau- komedioissa. Vuonna 1915 Sydney esitti pääosia Abel Gancen jännityselokuvissa. Sittemmin hän siirtyi Britanniaan, jossa ohjaaja George Pearson loi Ultus- nimisen Fantomas-jäljitelmän. Sydney esitti Ultusta vuosina 1915–1917 toteutetussa suositussa elokuvasarjassa ja oli aikanaan Britannian parhaiten palkattu näyttelijä. Vuonna 1918 Sydney siirtyi Italiaan, jossa hän teki joukon jännityselokuvia Cinesille ja muille tuotantoyhtiöille. Ensimmäisen maailmansodan päätyttyä hän palasi Britanniaan, jossa hän esiintyi muutamissa Ultus-henkisissä seikkailuissa. Vuonna 1919 Sydney lähti Espanjaan, jossa hän ohjasi kolme elokuvaa. Hän kuoli tartuntatautiin neljännen Espanjan-elokuvansa viimeistelyvaiheessa. ==Lähteet== ==Aiheesta muualla== * Internet Movie Database: Aurele Sydney Luokka:Ranskalaiset näyttelijät Luokka:Ranskalaiset elokuvaohjaajat Luokka:Australialaiset näyttelijät Luokka:Australialaiset elokuvaohjaajat Luokka:Vuonna 1876 syntyneet Luokka:Vuonna 1920 kuolleet
Uranus (elokuva)

Uranus on ranskalainen Claude Berrin ohjaama elokuva vuodelta 1990. Sen pääosia näyttelevät Gérard Depardieu, Philippe Noiret ja Michel Galabru. Puhelias draamakomedia kertoo sotaosapuolten välienselvittelystä ranskalaisessa pikkukaupungissa toisen maailmansodan loppuvaiheessa 1945. Elokuva sai Suomessa ensi-iltansa maaliskuussa 1992. Televisiossa se on ensiesitetty Yle TV2 -kanavalla 1997., Esitystiedot ==Lähteet== Luokka:Vuoden 1990 ranskalaiset elokuvat Luokka:Claude Berrin ohjaamat elokuvat
Uskonpuute

Uskonpuute (Leap of Faith) on Richard Pearcen ohjaama yhdysvaltalainen elokuva vuodelta 1992. Siinä lipevä huijarisaarnaaja juuttuu show’nsa kanssa köyhään maaseutupitäjään ja on tekevinään ihmeparannuksia työryhmänsä ja tietokoneiden avulla. Elokuvan pääosaa näyttelee Steve Martin. Video-oppaassa vuodelta 1994 Bello Romano pitää elokuvaa hieman ylipitkänä, mutta sanoo Martinin olevan saarnaajan roolissaan todella hyvässä vedossa. Hän antaa elokuvalle kolme tähteä viidestä, mikä teoksen mukaan vastaa sanallista arviota ”hyvä”. ==Näyttelijät== ==Lähteet== Luokka:Vuoden 1992 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Paramount Picturesin elokuvat Luokka:Kristinuskosta kertovat elokuvat
Jeffery Taylor

Jeffery Matthew Taylor (s. 23. toukokuuta 1989 Norrköping, Ruotsi) on ruotsalais-yhdysvaltalainen koripalloilija, joka edustaa Espanjan Liga ACB:n Real Madridia ja Ruotsin koripallomaajoukkuetta. Pelipaikaltaan 201-senttinen ja 102-kiloinen Taylor on pieni laitahyökkääjä.http://basketball.eurobasket.com/player/Jeffery_Taylor/78368 == Ura == === Seurajoukkueura === Vanderbiltin yliopiston Commodores-joukkueessa yliopistokoripalloa vuosina 2008-2012 pelannut Taylor varattiin NBA:han vuonna 2012 numerolla 31 Charlotte Bobcatsin toimesta. Ensimmäisellä kaudellaan hän pelasi NBA:ssa 77 ottelua tehden 472 pistettä.http://www.basketball- reference.com/players/t/tayloje03.html Tuo oli hänen paras NBA-kautensa. Kaudet 2013-2014 ja 2014-2015 eivät sujuneet yhtä hyvin. Taylor pelasi kausilla yhteensä 54 ottelua ja teki 335 pistettä. Taylor ja Bobcats purkivat sopimuksensa kesäkuussa 2015. Elokuussa 2015 Taylor solmi sopimuksen Espanjan Liga ACB:n Real Madridin kanssa. === Maajoukkueura === Taylor debytoi Ruotsin koripallomaajoukkueessa vuoden 2013 EM-kilpailuissa, joissa hän oli maansa paras pistemies 21,2 pisteen ottelukeskiarvolla.https://www.fiba.com/pages/eng/fa/player/p/pid/53377/sid/8722/tid/367/tid2//_/2013_EuroBasket/index.html == Muuta == Taylorin isä Jeff Taylor pelasi urallaan NBA:ssa. Hän pelasi pitkään myös Ruotsissa, jossa Jeffery myös syntyi. Jeffery Taylor kävi kuitenkin koulunsa isänsä synnyinmaassa, mutta valitsi maajoukkueekseen oman synnyinmaansa. == Lähteet == Luokka:Ruotsalaiset koripalloilijat Luokka:Vuonna 1989 syntyneet Luokka:Elävät henkilöt
Davy Pröpper

Davy Pröpper (s. 2. syyskuuta 1991 Arnhem) on alankomaalainen jalkapalloilija, joka edustaa kotimaassaan Eredivisiessa pelaavaa PSV Eindhovenia. Oikeajalkainen Pröpper on pelipaikaltaan keskikenttäpelaaja. Hän on pelannut Alankomaiden maajoukkueessa 19 ottelua. == Ura == === Seurajoukkueura === Pröpper on kotikaupunkinsa SBV Vitessen kasvatti. Hän debytoi seuran paidassa tammikuussa 2010 NEC Nijmegeniä vastaan ja teki avausmaalinsa saman vuoden elokuussa AFC Ajaxin verkkoon. Tuloksellisesti Pröpperin paras kausi oli 2013–2014, jolloin hän teki 33 ottelussa kuusi maalia. Yhteensä Pröpper pelasi Vitessen paidassa 133 Eredivisie-ottelua tehden 15 maalia. Heinäkuussa 2015 Pröpper siirtyi Eredivisien hallitsevaan mestariin PSV Eindhoveniin, jonka kanssa hän voitti seuraavassa kuussa Alankomaiden supercupin. Hän teki Eredivisiessä 33 ottelussa kymmenen maalia ja antoi seitsemän maalisyöttöä Eindhovenin voittaessa kauden 2015–2016 liigamestaruuden. Hän voitti 2016 jälleen Alankomaiden supercupin sekä teki kaudella 2016–2017 pelaamissaan 34 liigaottelussa kuusi ja syötti kahdeksan maalia. Mestarien liigassa hän pelasi kahden kauden aikana 14 ottelua, ja teki kaksi maalia. Pröpper siirtyi 13 miljoonan euron siirtosummalla Englannin Valioliigan Brightoniin kesällä 2017. Hän pelasi neljän kauden aikana 107 valioliigaottelua ja teki niissä kaksi maalia. Hän kuului kolmena ensimmäisenä kautena joukkueen vakiokokoonpanoon mutta kärsi neljännellä kaudellaan loukkaantumisista ja pelasi Valioliigassa vain seitsemän ottelua. === Maajoukkueura === Pröpper on pelannut monissa Alankomaiden nuorten maajoukkueissa. Alankomaiden jalkapallomaajoukkueessa hänen debyyttinsä tapahtui kesäkuussa 2015 ystävyysottelussa Yhdysvaltoja vastaan. Hän teki MM-karsintaotteluissa kaksi maalia syyskuussa 2017 Bulgariaa vastaan ja yhden maalin lokakuussa 2017 Valko-Venäjää vastaan == Muuta == Myös Pröpperin pikkuveli Robin Pröpper on jalkapalloilija. Hän pelaa Eredivisien De Graafschapissa. == Saavutukset == PSV Eindhoven * Alankomaiden-mestaruus: 2015–2016 * Alankomaiden supercup: 2015, 2016 == Lähteet == Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
Kuno Nevakari

Kuno Meriso Nevakari (vuoteen 1935 Nylund; 9. maaliskuuta 1913 Luvia – 30. joulukuuta 1984 Helsinki) oli suomalainen hammaslääkäri ja professori. Hän oli Turun yliopiston hammasproteesiopin professori 1961–1963 ja sen jälkeen vuoteen 1978 Helsingin yliopiston hammas- ja leukaproteesiopin professori. Hänen tutkimusalaansa ovat purentaelimien fysiologia ja protetiikka.Facta 2001, osa 12, p. 2. WSOY 1985. == Lähteet == ==Aiheesta muualla== * Apollonia.fi. Luokka:Suomalaiset hammaslääkärit Luokka:Suomalaiset professorit Luokka:Helsingin yliopiston professorit Luokka:Vuonna 1913 syntyneet Luokka:Vuonna 1984 kuolleet
Esko Nevalainen

Esko Ilmari Nevalainen (10. toukokuuta 1925 Kittilä – 23. heinäkuuta 2008 Helsinki) oli suomalainen elokuvaaja. Hän aloitti kuvaajana 1953 ja kuvasi kymmeniä kameratyön puolesta hyvin jäsenneltyä pitkää elokuvaaFacta 2001, WSOY 1985, 12. osa, palsta 2 ja muutamia televisiosarjoja. Nevalainen sai Jussi- palkinnon Matti Kassilan ohjaaman elokuvan Elokuu (1956) kuvauksesta ja kolmesta muusta elokuvasta. Hän teki Kassilan kanssa yhteistyössä useita elokuvia.Helsingin Sanomat, Muistot (Vain tilaajille) == Lähteet == ==Aiheesta muualla== * * Luokka:Suomalaiset elokuvaajat Luokka:Jussi-palkinnon saajat Luokka:Vuonna 1925 syntyneet Luokka:Vuonna 2008 kuolleet
Timo Nevalainen

Timo Juhani Nevalainen (s. 1939) on suomalainen lääkäri ja professori emeritus. Hän työskenteli Turun yliopiston patologisen anatomian professorina vuodesta 1981. Hän tutki erityisesti haiman ja sydänlihaksen solujen vaurioitumista ja ruoansulatuselimistön kasvainten hienorakennetta.Facta 2001, WSOY 1985, 12. osa, palsta 3 == Lähteet == Luokka:Suomalaiset lääkärit Luokka:Suomalaiset professorit Luokka:Turun yliopiston professorit Luokka:Vuonna 1939 syntyneet Luokka:Elävät henkilöt
Lasse Niemelä

Lasse Kalle Erik Niemelä (s. 1932) on suomalainen fyysikko ja emeritusprofessori. Hän toimi Turun yliopiston fysiikan professorina vuodesta 1983 ja tutki kiinteitä aineita käyttämällä ydinmagneettista resonanssia.Facta 2001, WSOY 1985, 12. osa, palsta 30. == Lähteet == Luokka:Suomalaiset fyysikot Luokka:Suomalaiset professorit Luokka:Turun yliopiston professorit Luokka:Vuonna 1932 syntyneet Luokka:Elävät henkilöt
Mylly (Järvenpää)

Mylly on Järvenpään 16. kaupunginosa. Kaupungin itäosassa, Lahdenväylän itäpuolella sijaitseva Mylly on Järvenpään mittakaavassa huomattavan harvaan asutettu. Vuoden 2014 lopussa kaupunginosassa asui 121 ihmistä. Mylly rajoittuu etelässä Mikonkorpeen, lännessä Isokytöön, pohjoisessa Haarajokeen sekä idässä Sipoon kuntaan. ==Lähteet== Luokka:Järvenpään kaupunginosat
Uudet heilat

Uudet heilat (The Sum of Us) on Geoff Burtonin ja Kevin Dowlingin ohjaama australialainen elokuva vuodelta 1994. Siinä heteromies ja tämän homopoika yrittävät kumpikin löytää oikeaa elämänkumppania, kunnes elämä vaikeutuu isä- Harryn saatua aivoinfarktin ja menetettyä puhekykynsä. Poikaa esittää Russell Crowe ja isää Jack Thompson. Elokuva on David Stevensin käsikirjoittama hänen oman näytelmänsä The Sum of Us pohjalta. Luokka:Vuoden 1994 australialaiset elokuvat
Uskottomat

Uskottomat (Strangers When We Meet) on Richard Quinen ohjaama yhdysvaltalainen elokuva vuodelta 1960. Siinä menestyvä arkkitehti ja kahden lapsen isä Larry Coe (Kirk Douglas) rakastuu naapurin rouvaan (Kim Novak). Elokuva käsikirjoituksen laati Evan Hunter oman romaaninsa pohjalta. == Näyttelijät == == Vastaanotto == Helsingin Sanomissa Rauno Harju luonnehti elokuvaa sen televisioesityksen alla 1974 pinnalliseksi pikkuleffaksi, mutta kehui kuitenkin Kirk Douglasin ja Kim Novakin ohella käsikirjoittajaa ja ohjaajaa: ”Jos jonkun on näitä melodraamoja tehtävä, olkoon se sitten kaikin mokomin pari Hunter–Quine. Osaavat he ainakin kutkuttaa romantiikannälkäisten kyynelkanavia paljon tyylikkäämmin kuin ne lahjattomat, jotka aikoinaan väsäsivät Peyton Placen.” == Lähteet == == Aiheesta muualla == * Luokka:Vuoden 1960 yhdysvaltalaiset elokuvat
Jo Inge Berget

Jo Inge Berget (s. 11. syyskuuta 1990 Hadeland) on norjalainen jalkapalloilija, joka edustaa Ruotsin Allsvenskanissa pelaavaa Malmö FF:ää. Oikeajalkainen Berget on pelipaikaltaan hyökkäävä keskikenttäpelaaja. Hän kuuluu myös Norjan jalkapallomaajoukkueeseen. == Ura == === Seurajoukkueura === Bergetin kasvattajaseura on Lyn Fotball. Hän debytoi seuran paidassa Tippeligaenissa kaudella 2008, jolloin hän pelasi kaksi ottelua. Elokuussa 2008 Berget siirtyi italialaiseen Udineseen. Hän kuului seuralle vuodet 2008–2011, muttei pelannut yhtäkään ottelua seuran edustusjoukkueessa. Vuonna 2009 hän oli lainalla vanhassa seurassaan Lynissä ja vuosina 2010–2011 Strømsgodset IF:ssä, joista jälkimmäisessä hän voitti Norjan Cupin vuonna 2010. Heinäkuussa 2011 Berget siirtyi kotimaansa pääsarjan Tippeligaenin Molde FK:hon. Hän pelasi seurassa vuodet 2011–2014 voittaen Tippeligaenin mestaruuden vuosina 2011 ja 2012 sekä Norjan Cupin vuonna 2013. Hän pelasi seuran paidassa myös Eurooppa-liigaa. Tammikuussa 2014 Berget siirtyi Englannin valioliigan walesilaisseura Cardiff Cityyn. Hän debytoi Valioliigassa seuraavassa kuussa Hull Cityä vastaan. Ottelu jäi hänen ainoakseen Cardiffin paidassa Valioliigassa. Syyspuoliskon kaudesta 2014–2015 Berget oli lainassa Skotlannin valioliigan Celtic FC:ssä, jossa hän pelasi neljä ottelua tehden kaksi maalia. Tammikuussa 2015 Berget siirtyi Ruotsin Allsvenskanin Malmö FF:ään. === Maajoukkueura === Norjaa alle 21-vuotiaiden maajoukkuetasolla 22 kertaa edustanut Berget debytoi Norjan jalkapallomaajoukkueessa tammikuussa 2012 King’s Cupin ottelussa Thaimaata vastaan. Ensimmäisen maaottelumaalinsa Berget teki kuudennessa maaottelussaan, EM-karsintaottelussa Kroatiaa vastaan syyskuussa 2015. Hän osui tuossa ottelussa kahdesti. == Saavutukset == Strømsgodset IF * Norjan Cup: 2010 Molde FK * Tippeligaen: 2011, 2012 * Norjan Cup: 2013 == Lähteet == Luokka:Norjalaiset jalkapalloilijat Luokka:Vuonna 1990 syntyneet Luokka:Elävät henkilöt
The Joan Rivers Show

The Joan Rivers Show oli Joan Riversin juontama päivällä esitetty keskusteluohjelma, jota esitettiin vuosina 1989–1993. Ohjelma sai useita Emmy- ehdokkuuksia, ja Rivers voitti parhaan talk show -juontajan Daytime Emmy -palkinnon vuonna 1990. Luokka:1980-luvun televisiosarjat Luokka:1990-luvun yhdysvaltalaiset keskusteluohjelmat Luokka:Foxin televisio-ohjelmat
Yöstä aamunkoittoon

Yöstä aamunkoittoon (Night into Morning, myös People We Love) on Fletcher Marklen ohjaama yhdysvaltalainen draamaelokuva vuodelta 1951. Sen pääosia näyttelevät Ray Milland, John Hodiak ja Nancy Reagan. Elokuvassa kalifornialainen yliopistoprofessori (Milland) saa kuulla vaimonsa ja poikansa kuolleen kotinsa räjähdyksessä. Hän masentuu ja alkaa juoda, kunnes hänen lähipiirinsä puuttuu asiaan. == Lähteet == == Aiheesta muualla == * Luokka:Vuoden 1951 yhdysvaltalaiset elokuvat
Yöperhosia

Yöperhosia (Les Compagnes de la nuit) on Ralph Habibin ohjaama ranskalainen rikoselokuva vuodelta 1953. Siinä kuorma-autoilijan surma ja kaksi muuta aluksi toisiinsa liittymätöntä kuolemantapausta johdattavat tarkastaja Maréchalin prostituutiopiireihin. Luokka:Vuoden 1953 ranskalaiset elokuvat Luokka:Ranskalaiset rikoselokuvat
Willy Burkhard

Willy Burkhard (1900–1955) oli sveitsiläinen säveltäjä. Hänen nykyaikainen polyfoniansa pohjautuu 1400- ja 1500-luvun musiikkiin. Vuodesta 1942 hän oli Zürichin konservatorion professori. Burkhard sävelsi kolme sinfoniaa, kaksi viulukonserttoa, yhden urkukonserton sekä oratoriot "Das Gesicht Jesajas" ja "Das Jahr", oopperan "Die schwarze Spinne" sekä kantaatin "Die Sintflut."Otavan iso tietosanakirja, osa 1 vuodelta 1960, s. 1577 Hänen tuotantonsa pääpaino on vokaalimusiikissa.Facta, osa 1 vuodelta 1976, s. 890 Hänen tuotantoaan leimaavat polyfonisuus ja julistavuus.Otavan suuri ensyklopedia, s. 6753 == Lähteet == Luokka:Sveitsiläiset säveltäjät Luokka:Vuonna 1900 syntyneet Luokka:Vuonna 1955 kuolleet
Antti Niemi (professori)

Antti Johannes Niemi (15. syyskuuta 1928 Tampere – 7. huhtikuuta 2009 Helsinki) oli suomalainen tekniikantutkija ja professori. Hän oli Teknillisen korkeakoulun säätötekniikan professori vuosina 1969–1994, Suomen akatemian tutkijaprofessori 1974–1977 ja Valtion teknillisen tutkimuskeskuksen säätötekniikan laboratorion tutkimusprofessori 1979–1983. Hän tutki muun muassa teollisuusprosessien dynamiikkaa ja säätöä, tietokoneavusteista suunnittelua (CAD) ja teollisuusrobottijärjestelmiä.Facta 2001, osa 12, p. 30–31. WSOY 1985. Niemi julkaisi yhteensä noin 300 tieteellistä artikkelia, ja hänellä oli useita patentteja konenäön sovellusalueilta. Hän oli myös hyvin omistautunut klassisten kielten ja historiantutkimuksen harrastukseen. ==Julkaisuja== * * * * * * * * * * * * == Lähteet == ==Aiheesta muualla== * Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:VTT Luokka:Akatemiaprofessorit Luokka:Vuonna 1928 syntyneet Luokka:Vuonna 2009 kuolleet
Michael Ancher

Michael Peter Ancher (9. kesäkuuta 1849 Bornholm – 19. syyskuuta 1927 Skagen) oli tanskalainen taidemaalari. Ancher opiskeli Tanskan kuninkaallisessa taideakatemiassa, mutta hän lähti akatemiasta vuonna 1875 ilman loppututkintoa. Ancher maalasi erityisesti kotiseutunsa Skagenin rantoja ja kalastajaelämää, ja hän oli yksi niin sanotuista Skagenin maalareista (). He olivat joukko pohjoismaalaisia taiteilijoita jotka viettivät aikaansa 1800-luvun lopussa Skagenissa maalaten maisemamuotokuvia. Ryhmään kuuluivat Ancherin lisäksi muun muassa hänen vaimonsa Anna Ancher sekä P. S. Krøyer, Holger Drachmann ja Laurits Tuxen. Hänen töidensä katsotaan merkittävästi ilmentäneen Tanskan naturalismia.Otavan iso tietosanakirja, osa 1 vuodelta 1960, s. 486 Hän meni vuonna 1880 naimisiin taiteilija Anna Ancherin kanssa ja parille syntyi muutamaa vuotta myöhemmin tytär Helga. Vuoden 1883 maalauksessa Vaimoni muotokuva. Taidemaalari Anna Ancher taiteilija esittää vaimonsa raskaana kun hän odottaa tytärtään, mikä oli erittäin poikkeuksellinen tapa kuvata nainen teoksen maalausaikana. Ancherit olivat ainoat Skagenin maalareista, jotka asuivat kaupungissa pysyvästi. == Teoksia == Tiedosto:Vil han klare pynten.jpg|Pääseekö hän kärjen ohi?() (n. 1880) Tiedosto:Michael Ancher - Portrait of my wife. The painter Anna Ancher - Google Art Project.jpg|Vaimoni muotokuva. Taiteilijatar Anna Ancher () (1883) Tiedosto:Redningsbåden køres gennem klitterne (high resolution).jpg|Pelastusvene viedään dyynien yli () (1883) Tiedosto:Michael Ancher - Girl with Sunflowers - 1893.jpg|Tyttö ja auringonkukat () (1894) Tiedosto:Michael Ancher - Christmas Day 1900 - Google Art Project.jpg|Joulupäivä 1900 () (1902) Tiedosto:Kunstdommere (Michael Ancher).jpg|Taidetuomarit. Maalaus kuvaa taiteilijoita J.F. Willumsen, P. S. Krøyer, Laurits Tuxen ja Holger Drachmann. () (1906) Tiedosto:Michael Ancher - Den røde redningsbåd sejler ud.jpg|Punainen pelastusvene matkalla merelle () (1920) == Lähteet == == Aiheesta muualla == * Skagenin taidemuseo Luokka:Tanskalaiset taidemaalarit Luokka:Vuonna 1849 syntyneet Luokka:Vuonna 1927 kuolleet
Yön portit

Yön portit (Les Portes de la nuit) on Jacques Prévertin käsikirjoittama ja Marcel Carnén ohjaama ranskalainen elokuva vuodelta 1946. Elokuvassa kuultiin ensi kertaa Prévertin sanoittama ja Joseph Kosman ikivihreäksi noussut laulu ”Kuolleet lehdet” (Les feuilles mortes), jonka laulaa pääosan esittäjä Yves Montand. ==Juoni== Ranskan vapauduttua natsimiehityksestä talvella 1945 vastarintaliikkeen jäsen Jean Diego (Montand) tapaa Raymondin, yhden asetovereistaan, jonka luultiin kaatuneen. Samana iltana Diego kohtaa kodittoman miehen nimeltään ”Kohtalo”, joka ennustaa Diegon pian löytävän elämänsä naisen. Pian Diego aloittaakin suhteen Maloun (Nathalie Nattier) kanssa, joka on kuitenkin jo naimisissa varakkaan miehen kanssa. Yhdessä he joutuvat vaarallisen tapahtumasarjan syövereihin. ==Rooleissa== Luokka:Vuoden 1946 ranskalaiset elokuvat
Pathé

Pathé on eurooppalainen elokuvayhtiö, joka on saanut alkunsa Charles Pathén ja hänen veljiensä Pariisissa vuonna 1896 perustamasta Société Pathé Frères -yhtiöstä. 1900-luvun alussa siitä tuli yksi maailman suurimmista elokuvatuottajista ja elokuvalaitteiden valmistajista sekä huomattava äänilevy-yhtiö. Nykyään Pathé harjoittaa elokuvien tuotantoa ja jakelua Ranskassa, Britanniassa ja Sveitsissä. Sen tytäryhtiö Les Cinémas Gaumont Pathé toimii elokuvateatterialalla Ranskassa, Alankomaissa ja Sveitsissä. Vuonna 2014 Pathén liikevaihto oli 863 miljoonaa euroa ja se työllisti yli 3 700 henkilöä. Yhtiön kotipaikka on Pariisi. ==Lähteet== ==Aiheesta muualla== * Pathén sivusto Luokka:Ranskalaiset elokuvayhtiöt Luokka:Levy-yhtiöt
Yö Lissabonissa

Yö Lissabonissa (The Conspirators) on Jean Negulescon ohjaama yhdysvaltalainen jännityselokuva vuodelta 1944. Sen pääosia näyttelevät Paul Henreid ja Hedy Lamarr. == Juoni == Vincent Van Der Lyn, hollantilainen vastarintaliikkeen mies toisessa maailmansodassa, on joutunut natseja pakoon puolueettomaan Lissaboniin. Siellä pienen maanalaisen vastarintaryhmän johtaja Ricardo Quintanilla pyytää häntä liittymään ryhmään ja selvittämään, kuka sen jäsenistä on epäilty petturi. == Näyttelijät == == Aiheesta muualla == * Luokka:Yhdysvaltalaiset jännityselokuvat Luokka:Vuoden 1944 yhdysvaltalaiset elokuvat
Miroslav Raduljica

Miroslav Raduljica (, s. 5. tammikuuta 1988 Inđija, Serbian ST, Jugoslavia) on serbialainen koripalloilija. Sentterinä pelaava Raduljica on pelannut NBA:ssa Milwaukee Bucksissa ja Minnesota Timberwolvesissa.Basketball-Reference.com Hän on voittanut urallaan Serbian mestaruuden ja Serbian cup- mestaruuden.euroleague.net Serbian maajoukkueessa Raduljica on saavuttanut hopeaa Rio de Janeiron kesäolympialaisista 2016, vuoden 2014 MM-kilpailuista ja vuoden 2009 EM-kilpailuista. == Lähteet == * Miroslav Raduljica Europe Stats Basketball-Reference.com * Miroslav Raduljica NBA Stats Basketball- Reference.com * Miroslav Raduljica nba.com * Miroslav Raduljica basketball profile eurobasket.com * Profiili euroleague.net === Viitteet === == Aiheesta muualla == Luokka:Serbialaiset koripalloilijat Luokka:Serbialaiset olympiamitalistit Luokka:Vuonna 1988 syntyneet Luokka:Elävät henkilöt
Antonio Ciciliano

Antonio Ciciliano (3. marraskuuta 1932 Napoli – 4. syyskuuta 2015) oli italialainen kilpapurjehtija ja olympiamitalisti. Ciciliano voitti Louhi- veneluokassa olympiapronssia Roomassa 1960.Olympics at Sports-Reference.com Ciciliano kuoli 82-vuotiaana 4. syyskuuta 2015.http://www.navigamus.info/2015/09/vela-la-scomparsa-di-antonio- ciciliano.html == Lähteet == * Antonio Ciciliano Bio, Stats and Results Olympics at Sports-Reference.com === Viitteet === Luokka:Italialaiset kilpapurjehtijat Luokka:Italialaiset olympiamitalistit Luokka:Vuonna 1932 syntyneet Luokka:Vuonna 2015 kuolleet
Willi Fuggerer

Willi Fuggerer (11. syyskuuta 1941 Nürnberg – 2. syyskuuta 2015 Nürnberg) oli saksalainen ratapyöräilijä ja olympiamitalisti. Fuggerer voitti 2 000 metrin tandempyöräilyssä olympiapronssia Tokiossa 1964. Hän sijoittui samoissa kisoissa viidenneksi sprintissä.Olympics at Sports-Reference.com Fuggerer kuoli 73-vuotiaana syyskuussa 2015 sairastettuaan vakavasti.http://www.rad- net.de/nachrichten/willi-fuggerer-im-alter-von-73-jahren- verstorben;n_37444.html == Lähteet == * Willi Fuggerer Bio, Stats and Results Olympics at Sports-Reference.com === Viitteet === Luokka:Saksalaiset ratapyöräilijät Luokka:Saksalaiset olympiamitalistit Luokka:Vuonna 1941 syntyneet Luokka:Vuonna 2015 kuolleet
John Noah

John Michael Noah (21. marraskuuta 1927 Crookston, Minnesota – 3. syyskuuta 2015 Fargo, Pohjois-Dakota) oli yhdysvaltalainen jääkiekkoilija ja olympiamitalisti. Noah kuului Yhdysvaltain olympiahopeaa saavuttaneeseen joukkueeseen Oslossa 1952. Olympiaturnauksella oli myös MM-arvo.Olympics at Sports-Reference.com Noah kuoli 87-vuotiaana 4. syyskuuta 2015 sairastettuaan Alzheimerin tautia.http://www.grandforksherald.com/sports/und- hockey/3831624-former-und-olympic-hockey-player-john-noah-dies == Lähteet == * John Noah Bio, Stats and Results Olympics at Sports-Reference.com === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1927 syntyneet Luokka:Vuonna 2015 kuolleet
Yö ja päivä (elokuva)

Yö ja päivä (Night and Day) on Michael Curtizin ohjaama yhdysvaltalainen elokuva vuodelta 1946. Se kertoo säveltäjä-sanoittaja Cole Porterin elämästä, ja pääosaa esittää Cary Grant. Elokuva on nimetty Porterin kappaleen ”Night and Day” mukaan, ja siinä kuullaan monia Cole Porterin tunnettuja lauluja. Uudempi Porterista kertova elokuva on vuoden 2004 De-Lovely, jossa käsitellään myös tämän homoseksuaalisuutta. ==Näyttelijät== == Aiheesta muualla == * Luokka:Michael Curtizin ohjaamat elokuvat Luokka:Vuoden 1946 yhdysvaltalaiset elokuvat Luokka:Yhdysvaltalaiset elämäkertaelokuvat
Corander

Corander on muun muassa seuraavien henkilöiden sukunimi: * Axel Gabriel Corander (1827–1877), suomalainen opettaja, toimittaja ja kirjailija * Claes Fredrik Corander (1822–1872), suomalainen toimittaja ja kirjailija * H. K. Corander (1814–1878), suomalainen kirkkoherra, opettaja, sanomalehtimies ja suomen kielen tutkija * Jukka Corander, suomalainen matematiikan ja tilastotieteen professori.
Ojansuu

Ojansuu on suomalainen sukunimi, joka on muun muassa seuraavilla henkilöillä: * Kirsi Ojansuu-Kaunisto (s. 1963), kansanedustaja (vihreät) * Heikki Ojansuu (1873–1923), kielitieteilijä, professori * Johannes Ojansuu (s. 1961), filosofi, kirjailija